armvectores/hy_wikipedia_2023 huggingface dataset:
Կարիճների արքան 2։ Հերոսի վերելքը

«Կարիճների արքան 2։ Հերոսի վերելքը» (անգլ.՝ The Scorpion King: Rise of a Warrior), ռեժիսոր Ռասել Մալկեյի ֆիլմերից, որի գլխավոր դերերը մարմնավորում են Մայքլ Կոպոնը, Կարեն Շենաս-Դևիդը, Սայմոն Կուոտերմանը, Թոմ Վուն, Անդրեաս Վիսնևսկին, Ռենդի Կուտյուրը, Նատալի Բեքերը, Ջերեմի Կրատչլին, Շեյն Մանին, Չեյզ Ագուլասը։


== Սյուժե ==
Երիտասարդ Մասյուզը տեսնում է իր հոր մահը, որն իր ազգի ամենամեծ ռազմիկն էր։ Բոլորին հայտնի է, թե ով է նրան սպանել։ Տարիներն անցնում են, և Մասյուզը դառնում է Սև Կարիճների ռազմիկ՝ պատրաստ ծառայել իր թագավորին, որը սպանել է իր հորը։ Ինչպես կարելի է հաղթել թագավորին, որը տիրապետում է սև մագիային, և նրա օգնականն է Մահվան Աստվածուհին։ Հոր մահվան վրեժը լուծելու համար Մասյուզը հանդիպում է Մինոտավրոսի հետ և ընկնում է Ստորերկրյա աշխարհ։


== Դերերում ==


== Ծանոթագրություններ ==


== Արտաքին հղումներ ==
Կարիճների արքան 2։ Հերոսի վերելքը(անգլ.) ֆիլմը Internet Movie Database կայքում
«Կարիճների արքան 2։ Հերոսի վերելքը»(ռուս.) ֆիլմը ԿինոՊոիսկ կայքում։
Ուստե (գյուղ, Պեստովսկի շրջան)

Անվան այլ կիրառումների համար տե՛ս՝ ՈւստեՈւստե (ռուս.՝ Устье), գյուղ Ռուսաստանի Նովգորոդի մարզի Պեստովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Bad Company (մանգա)

Bad Company (ճապ.՝ バッドカンパニー, «Վատ խումբ»), «Մեծ ուսուցիչ Օնիդզուկա» մանգայի մանգա-փրիքվել, որը նկարվել է 1996 թվականին՝ Տորու Ֆուձիսավայի կողմից։
Մինչև Էյկիտի Օնիդզուկայի` լեգենդ, Օնիբակու, մեծ ուսուցիչ Օնիդզուկա դառնալը, նա «հայտնի» խուլիգան և դպրոցական էր, որը կռվում էր բարձր դասարանների աշակերտների հետ և իր ընկերների ու ընկերուհու հետ ժամանակ էր անցկացնում։ Այս մանգան տարբեր կարճ պատմությունների միասնություն է, որոնք իրար միացնում են այնպիսի հերոսներ, ինչպինիք են Էյկիտին, Րյուդզին և նրանց դպրոցական ընկերները։ Այս պատմություններում պատմում են նաև Էյկիտիի մոտոցիկլի ծագման մասին, որը հաճախ հայտնվում է GTO-ում, ինչպես նաև` նրա առաջին հանդիպման մասին Կեսգիշերային հրեշտակի և մյուսների հետ։


== Սյուժե ==
Մանգայի գլխավոր հերոս Րյուդզի Դամման, Հակ-Տյու դպրոցի նոր աշակերտը, չէր ցանկանում իր ծնողների հետ դպրոց գնալ, և բարձրանում է շենքի տանիք և այնտեղից տեսնում է, թե ինչպես են բարձր դասարանների աշակերտներն ու մի շեկ, արյունով մազերով տղա, որը նման էր հրեշի, կռվում։ Հետո Դամման իմանում է, որ այդ տղան Էյկիտի Օնիդզուկան էր, ում մասին վատ լուրեր էին տարածված։ Դամման երազում էր նրա հետ կռվել, այդ պատճառով Էյկիտիյի խմբին և նրա հետ կռվող բարձր դասարանների աշակերտներին հրահրում է կռվելու։ Նրանք հակառակորդներ են դառնում, սակայն ընթացքում ընկերանում են։


== Կերպարներ ==
Րյուդզի Դամմա (ճապ.՝ 弾間龍二), դպրոցի նորեկը, կարճ, սև մազերով կոպիտ և լկտի տղա, պատժում և չի ներում իրեն նեղացողներին, ցանկանալով դառնալ դպրոցի ամենահայտնին։ Բայց դառնալով նոր դպրոցական խմբավորման առաջնորդ` թողում է նրանց և գնում Օնիդզուկայի խումբ։
Էյկիտի Օնիդզուկա (ճապ.՝ 鬼塚 英吉), իր դպրոցի լեգենդը, իր ընկերների խմբի առաջնորդը։ Նա չի ձգտում գերիշխել մյուսների մեջ, բայց իր ֆիզիկական ուժի և բնավորության պատճառով անընդհատ հանդիպում է հակառակորդների և թշնամիների, որոնց հաղթում է։ Իր ընկերների համար ամեն ինչի պատրաստ է, Րյուդզիին սպառնում է սպանել, բայց չի վտարում իր ընկերների խմբից։ Մոտոցիկլ վարել չի կարողանում, սակայն ջանք չի խնայում այն վերանորոգելու համար։
Սակուրա Յամատո (ճապ.՝ 大和桜), տարօրինակ աղջիկ, աշխատում է բոլորին ցուցադրել իր վարտիքը և բոլորին իր առաջ պարտավոր է համարում։ Ընկերություն է անում Րյուդզի Դամմայի և Էյկիտի Օնիդզուկայի հետ, և երկուսին էլ օգնում է։ Քաջ և խիզախ աղջիկ է, նրանց օգնելու համար կանչում է Կեսգիշերվա հրեշտակին։
Ֆուկիտոսի (ճապ.՝ フトシ)
Իսամի (ճապ.՝ イサミ)


== Տես նաև ==
Մեծ ուսուցիչ Օնիդզուկա (ֆիլմ)


== Ծանոթագրություններ ==
Ընձքար (այլ կիրառումներ)

Ընձքար, կարող է վերաբերել՝

Ընձքար - գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Ընձքար - գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում
Մեգարա

Մեգարա (հուն․՝ Μέγαρα [ˈmeɣara]), քաղաք Հունաստանի արևելյան մասում, Ատտիկե նահանգում։ Քաղաքի բնակչությունը կազմում է մոտ 30 000 մարդ։ Մեգարան գտնվում է Աթենքից 42 կիլոմետր դեպի հյուսիս- արևմուտք։


== Քաղաքի պատմություն ==
Քաղաքը ունեցել է երկու ակրոպոլիս, որի պատերից երևում են հին քաղաքի մնացորդները։ Դրանցից մեկը կոչվել է "Կարիա" (Καρία) և հիմնվել է Կարոս արքայի կողմից, ով Արգոսի պելասգների թագավորն էր։ Այնուհետև քաղաքը գրավել է լելեգիները, իսկ արքա Լելեգի թոռ Պիլասը թագավորությունը հանձնել է Աթենքի արքա Պանդիոնին։ Այսպես ձևավորվել է միացյալ ատտիկյան թագավորություն։
Պանդիոնը թագավորությունը բաժանել է իր չորս որդիների միջև։ Մեգարան բաժին է հասնում Նիսոսին, որը Մեգարայի հարևանությամբ կառուցել է Նիսեա բնակավայրը։ Նրա օրոք երկիրը ենթարկվել է կրետացիների հարձակմանը։ Նիսոսին օգնության է հասնում Մեգարիոսը, ով Բեոտիայի Օնհեսթ քաղաքից էր։ Ամուսնանալով Նիսոսի դստեր հետ, նա դարձավ իր անոր հետնորդը։
Թեզեոսը միավորել է նորից Պանդիոնի թագավորությունը և հատուկ հրամանով սյուն է տեղադրեկ տվել այստեղ, որը վկայում էր, որ սա Հոնիայի և Պելոպոնեսի սահմանագիծն է։
Մեգարայի վերջին արքան եղել է Հիպերիոնը, որից հետո քաղաքի ղեկավարը ընտրվել է ընտրությունների միջոցով։
Երբ դորիացիները արշավեցին Պելոպոնեսից, Մեգարան նվաճվել է վերջիններիս կողմից։ Քաղաքի բնակչությունը կոտորածի է ենթարկվել դորիացիների կողմից։


== Արտաքին հղումներ ==
Սենտ Անդրե դը Կորսի

Սենտ Անդրե դե Կորսի (ֆր.՝ Saint-André-de-Corcy), կոմունա Ֆրանսիայում՝ Ռոն-Ալպեր երկրամասի Էնի գավառում։ Համայնքի շրջանը Բուրկ ան Բրեսն է։
Կոմունայի կոդը՝ 01333։


== Աշխարհագրություն ==
Կոմունան Փարիզ քաղաքից գտնվում է 380 կմ հարավ-արևելք, 21 կմ դեպի հյուսիս-արևելք Լիոն քաղաքից, 38 կմ հարավ-արևմուտք Բուրկ ան Բրեսից։


== Կլիմա ==
Կլիման կիսամայրցամաքային է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 2991 մարդ։


== Ադմինիստրացիա ==


== Տնտեսություն ==
2010 թվականին աշխատունակ տարիքի (15-64 տարեկան) ունեցող 1937 մարդկանցից 1437-ը տնտեսապես ակտիվ են եղել, 500-ը՝ պասիվ (ակտիվության ցուցանիշը` 74,2 % է, 1999 թվականին՝ 74,2 %)։ 1437 ակտիվ բնակիչներից աշխատել են 1368-ը (699 տղամարդ, 669 կին), գործազուրկ է եղել 69 մարդ (34 տղամարդ և 35 կին)։ 500 պասիվներից 201 հոգի եղել են աշակերտ կամ ուսանող, 224-ը՝ թոշակառու, վպասիվ են եղել այլ պատճառներով։


== Տեսարժան վայրեր ==
Մոնրիբլի պալատ
Սյուրի պալատ


== Պատկերասրահ ==

		


== Ծանոթագրություններ ==


== Արտաքին հղումներ ==
պաշտոնական կայք
տնտեսական հետազոտությունների և վիճակագրության ազգային ինստիտուտ (ֆր.)
cassini.ehess.fr. Проверено 9 апреля 2014
Սեքսիզմ

Սեքսիզմ, նախապաշարմունք կամ խտրականություն, որը հիմնված է մարդու սեռի կամ գենդերի վրա։ Սեքսիզմը կարող է ազդել ցանկացածի վրա, սակայն որպես հիմնական թիրախ փաստագրված են կանայք և աղջիկները։ Այն կապված է կարծրատիպերի և գենդերային դերերի հետ, և կարող է ներառել այն համոզմունքը, որ մեկ սեռը կամ գենդերը ինքնին գերազանցում է մյուսին։ Ծայրահեղ սեքսիզմը կարող է նպաստել սեռական ոտնձգությունների, բռնաբարության և սեռական բռնության առաջացմանը։ Գենդերային խտրականությունը կարող է ներառել սեքսիզմը, որը խտրականություն է մարդկանց նկատմամբ կապված մարդու գենդերային ինքնությունից կամ նրանց գենդերային կամ սեռական տարբերություններից։ Գենդերային խտրականությունը հատկապես ընդգծվում է աշխատատեղերի անհավասարության առումով։


== Նշումներ ==


== Ծանոթագրություններ ==
Խլաթի գավառակ

Խլաթ, գավառակ Արևմտյան Հայաստանում, Բիթլիսի վիլայեթի Բիթլիսի գավառում։ Վարչական կենտրոնը Խլաթ քաղաքն էր։ Խլաթը երբեմն հիշատակվում է որպես գավառ։


== Պատմական ակնարկ ==
Խլաթի և Արծկեի գավառները միասին պատկանել են բզնունյանց նախարարությանը և կոչվել են Բզնունյանց գավառ։ Այս անվանումից էլ առաջացել է Բզնունյանց ծով անվանումը։


== Աշխարհագրություն ==
Խլաթի գավառակը գտնվում էր Վանա լճի հյուսիսարևելյան կողմում։ Գավառակի հյուսիսային սահմանը Սիփան լեռնագագաթն է, իսկ հարավային սահմանը Գրգուռը և Նեմրութը։
Գավառակը ջրառատ է, ունի հարուստ և բարեբեր հողեր։


== Կլիմա ==
Խլաթում կլիման բարեխառն է։


== Բնակչություն ==
1891 թվականին, ըստ Վ. Քինեի վիճակագրության, Խլաթի գավառակն ուներ 23 659 բնակիչ, որից 16 635 մուսուլմաններ, 6609՝ հայեր և 415՝ այլք։
Հայ բնակչության մեծ մասը թուրքերի ձեռքով կոտորվել է 1915 թվականի Մեծ եղեռնի ժամանակ։ Սակավաթիվ փրկվածներն ապաստանել են Արևելյան Հայաստանում։


== Օգտակար հանածոներ ==
Գավառակն հարուստ է սառն ու քաղցրահամ ջրերով, ունի շինարարական քարի հանքեր։


== Տնտեսություն ==
Գավառակի hայերն հիմնականում զբաղվում էին հացահատիկի ընտիր տեսակների մշակությամբ, այգեգործությամբ, մասամբ՝ անասնապահությամբ, արհեստներով, լճափնյա գյուղերում՝ նաև նավավարությամբ։


== Վարչական բաժանում ==
1872 թվականին ուներ 33 գյուղ՝ որից 17-ը քրդական, իսկ 16-ը հայկական էին։ 1909 թվականին ուներ 9 քրդաբնակ և 24 հայաբնակ գյուղ։


== Հայաբնակ գյուղեր ==
Հայաբնակ խոշոր գյուղերը հետևյալն են.
Թեղուտ (1928 բնակիչ)
Խուլիկ (516 բնակիչ)
Ծղակ (596 բնակիչ)
Կարմունջ (688 բնակիչ)
Կծվակ (923 բնակիչ)
Շամիրամ (625 բնակիչ)
Ջրհոր (785 բնակիչ)
Տափավանք (1172 բնակիչ)
Փրխուս (2154 բնակիչ)


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տոպորովո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՏոպորովոՏոպորովո (ռուս.՝ Топорово), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբեղենք (այլ կիրառումներ)

Աբեղենք, կարող է վերաբերել՝

Աբեղենք, լեռնաշղթա Արսիան-Սողանլու լեռնահամակարգում։
Աբեղենք, գավառ Մեծ Հայքի Այրարատ նահանգում։
Կիցման

Կիցման (ուկրաիներեն՝ Кіцмань), քաղաք Ուկրաինայի Չեռնովցիի մարզի Կիցմանի շրջանում, շրջկենտրոն։
2007 թվականի տվյալներով Կիցման քաղաքում բնակվում էր 7 293 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ինգրիդ Քրիստիանսեն

Ինգրիդ Քրիստիանսեն, (անգլ.՝ Ingrid Kristiansen, մարտի 21, 1956(1956-03-21), Տրոնհեյմ, Նորվեգիա), նորվեգացի թեթև աթլետիստ, որը մասնագիտացած է երկար հեռավորություներում վազելու համար։ 1987 թվականի Աշխարհի չեմպիոն, 10 000 մետր հեռավորություն, արդյունքը՝ 31.05,85։
1984 թվականի Օլիմպիադայում, մարաթոնին զբաղեցրել է 4-րդ տեղը։ 1988 թվականի Օլիմպիական խաղերում 10 000 մետր հեռավորությունում դուրս է եկել եզրափակիչ, սակայն վերջնական մրցավազքում  չի կարողացել հաղթահարել հեռավորությունը  և հասնել վերջնագծին։ Աշխարհի առաջնության բազմակի չեմպիոն, ըստ կրոսի։ 1986 թվականի Եվրոպայի առաջնության 10 000 մետր վազքի հաղթող։


== Ձեռքբերումներ ==
1984  Լոնդոնյան մարաթոն — 2:24.26
1985  Լոնդոնյան մարաթոն — 2:21.06
1986  Չիկագոյի մարաթոն — 2:27.08
1987  Լոնդոնյան մարաթոն— 2:22.48
1988  Լոնդոնյան մարաթոն — 2:25.41
1989  Նյու Յորքի մարաթոն — 2:25.30


== Համաշխարհային ռեկորդներ ==
Աղյուսակում նշված են այն բոլոր համաշխարհային ռեկորդները, որոնք նա սահմանել է իր ողջ մարզական կարիերայի ընթացքում։


== Ծանոթագրություններ ==


== Արտաքին հղումներ ==
Ինգրիդ Քրիստիանսեն - անձնական էջը IAAF-ում(անգլ.)
Ինգրիդ Քրիստիանսեն
Aurus Senat

Aurus Senat (ռուս.՝ Аурус Сенат), ռուսական կառավարական դասի ավտոմեքենա։ Ներկայումս թողարկվում է Մոսկվայում գտնվող «Ռուսաստանի Ավտոմեքենաների և Ավտոշարժիչների Կենտրոնական Գիտահետազոտական Ինստիտուտ»-ի՝ ՌԱԱԿԳԻ կողմից։ Թողարկվում է թափքի երկու տեսակներով՝ սեդան-«Aurus Senat S600» և լիմուզին-«Aurus Senat Limousine L700» տարբերակներով։ Ներկայումս  Aurus Senat զրահապատ լիմուզինը հանդիսանում է Ռուսաստանի Դաշնության նախագահի և վարչապետի հիմնական ծառայողական ավտոմեքենան։ Մոդելի անունը ընտրվել է Մոսկովյան Կրեմլի Սենատի Աշտարակ անունից։
Aurus Senat-ի մշակումը սկսվել է 2012 թվականից «Կորտեժ»  պրոյեկտի շրջանակներում, ստեղծելով կառավարական ավտոմեքենա Ռուսաստանի նախագահի տեղաշարժի համար։ Առաջին անգամ «Aurus Senat Limousine L700» լիմուզինը և «Aurus Senat S600» սեդանը ներկայացվել է լայն հանրությանը 2012 թվականի մայիսի 7-ին, Ռուսաստանի նախագահ Վլադիմիր Պուտինի երդմնակալության արարողակարգի ժամանակ.:
2018 թվականի հուլիսի 16-ին Հելսինկիյում Վլադիմիր Պուտինի և Դոնալդ Թրամփի հանդիպումը եղել է առաջին արտասահմանյան այցը, որտեղ օգտագործվել Aurus մոդելի ավտոմեքենաները։ Aurus լիմուզինները, սեդանները և միկրոավտոբուսները նախօրոք տեղափոխվել էին  Ֆինլանդիայի մայրաքաղաք Հելսինկի.:
Aurus Senat-ը նկարահանվել է «Ձգողություն 2» ֆիլմում, որը էկրան է կբարձրանա 2019 թվականին։


== Պատկերասրահ ==

		
		
		


== Տես նաև ==
Aurus


=== Տեսանյութեր ===
На инаугурацию Владимир Путин приехал на автомобиле отечественного производства — проезд по территории Кремля во время инаугурации на автомобиле Aurus Senat Limousine


== Ծանոթագրություններ ==
Սուրդաս

Սուրդաս (անհայտ, Հնդկաստան - անհայտ, Braj?),հնդիկ Սուրբ, երգիչ և բանաստեղծ; Հինդի գրականության մեջ կրիշնայական պոեզիայի ամենաակնառու ներկայացուցիչներից մեկը; Վալլաբխիի հետևորդ։ Հայտնի է Կրիշնային նվիրված իր երգերով։ Սուրդասը կույր էր և  հայտնի է  "Կույր բարդը Ագրայից" մականունով։ Ըստ լեգենդի, նա երգում էր իր բանաստեղծությունները վինա երաժշտական  գործիքի նվագակցությամբ. "նրա հնչյունների ներքո նա թափառում էր Հնդկաստանի ճանապարհներով և մարդկանց կոչ  էր անում հարգել  և սիրել Կրիշնային".Սուրդասի մեծագույն ստեղծագործությունը "Սուրսագար" ("Հիմների ծով") բանաստեղծական ժողովածուն է։ Այն ի սկզբանե բաղկացած էր 100,000 տողերից, բայց դրանցից միայն մոտ 8000 է հասել  մեր օրեր։ Սուրդասը նաև զգալի ներդրում է ունեցել հնդկական երաժշտական մշակույթի զարգացման գործում, քանի որ իր կրոնական երգերից յուրաքանչյուրի համար երաժշտություն է ստեղծել, ընդ որում ՝ յուրաքանչյուրը ուրեր իրեն բնորոշ  մոտիվ ՝  — рагу.


== Ծանոթագրություններ ==
Սոսնովկա (գյուղ, Միշկինսկի շրջան)

Անվան այլ կիրառումների համար տե՛ս՝ ՍոսնովկաՍոսնովկա (ռուս.՝ Сосновка, բաշկիրերեն՝ Сосновка), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 638 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մակուշինսկի շրջան (Կուրգանի մարզ)

Մակուշինսկի շրջան (ռուս.՝ Макушинский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Մակուշինո։


== Աշխարհագրություն ==
Շրջանի տարածքի մակերեսը կազմում է 3480 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21368 մարդ։ Բնակչության խտությունը կազմում էր 6,14 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սիներակներ

Սիներակներ, մարդու երակային հիմնական ցողուններն են, որոնք արյուն են հավաքում ամբողջ մարմնից և տանում աջ նախասիրտ։

Վերին սիներակը կարճ է և հաստ, գտնվում է կրծքի խոռոչում՝ վերել (վեր ելնող) աորտայից աջ։ Այն գոյանում է աջ և ձախ գլխաբազկային երակների միաձուլումից։ Վերջիններս առաջանում են գլխից և պարանոցից արյուն բերող ներքին լծային և վերին վերջույթից եկող ենթանրակային երակների միացումից։ Վերին սիներակի մեջ է թափվում նաև կրծքի խոռոչի պատերի արյունը՝ կենտ երակի միջոցով։
Ստորին սիներակը մարմնի ամենախոշոր երակացողունն է, որն արյուն է հավաքում որովայնից և ստորին վերջույթներից։ Գոյանում է գոտկային 15-րդ ողնի առջևում՝ աջ և ձախ զստային ընդհանուր երակների միացումից, որոնք արյուն են հավաքում կոնքի խոռոչից (զստային ներքին երակ) և ստորին վերջույթներից (զստային արտաքին երակ)։ Այն ողնաշարի առջևով, աորտայից ավելի աջ, բարձրանում է վերև, անցնելով ստոծանիով, արյուն է տանում աջ նախասիրտ։ Որովայնի խոռոչում ստորին սիներակի մեջ են թափվում լյարդային, երիկամային, գոտկային, ինչպես նաև սեռական գեղձերից եկող երակների արյունը։ Գործնական տեսակետից կարևոր նշանակություն ունեն վերին ու ստորին սիներակների և լյարդի դռներակի ճյուղավորումների միջև եղած բերանակցումները։


== Կենդանիների սիներակներ ==
Ցամաքային ողնաշարավորների արյան մեծ շրջանառության ամենախոշոր երակներն են (վերին և ստորին)։ Երկկենցաղների սիներակներով արյունը մտնում է սրտի երակային ծոցը, սողունների, թռչունների և կաթնասունների սիներակներով՝ աջ նախասիրտը։
Je ne vous oublie pas

«Je ne vous oublie pas» (հայերեն՝ Ես ձեզ չեմ մոռանա), Սելին Դիոնի առաջին սինգլը «On ne change pas» ֆրանսերեն երգերի ժողովածուից, որի թողարկումը համացանցում կայացել է 2005 թվականի սեպտեմբերի 2-ին Կանադայի և 2005 թվականի հոկտեմբերի 3-ին՝ Ֆրանսիայի համար։ Ֆիզիկական կրիչի՝ CD սկավառակի վրա սինգլը թողարկվել է Ֆրանսիայում, Բելգիայում և Շվեյցարիայում 2005 թվականի հոկտեմբերի 10-ին։
Երգի հեղինակը դարձել է Ժակ Վեներուզոն, որը նախկինում երգչուհու հետ աշխատել է նրա «1 fille & 4 types» ալբոմի վրա, և եղել «D'elles» ալբոմի չորս երգերի պրոդյուսերը։
Սինգլի թողարկմանը նվիրված է եղել 2005 թվականի հուլիսին Մոնրեալում Դիդե Կերբայի նկարահանած երաժշտական տեսահոլովակը։
«Je ne vous oublie pas» ստեղծագործությունը 2006 թվականին արժանացել է Félix Award մրցանակի՝ «Տարվա երգ» անվանակարգում։


== Ստեղծագործության տարբերակներ ==
CD սինգլ (Եվրոպա)

«Je ne vous oublie pas»՝ 3:35
«Sous le vent» (Գարուի և Les 500 Choristes-ի հետ)՝ 3:34
«Je ne vous oublie pas» (գործիքային տարբերակ)՝ 3:35Տարբերակեր

«Je ne vous oublie pas» (Les 500 Choristes-ի հետ)՝ 3:35
«Je ne vous oublie pas» (գործիքային տարբերակ)՝ 3:35
«Je ne vous oublie pas» (ալբոմային տարբերակ)՝ 3:35


== Հիթ շքերթներ և հավաստագրումներ ==


== Ծանոթագրություն ==
Բանաստեղծ

Բանաստեղծ, մարդ, որը գրում է բանաստեղծություններ։ Բանաստեղծը համարվում է արվեստի բնագավառում աշխատող մարդ։
Բառը կազմված է «բան» արմատից և «ստեղծել» բայից։ Բան նշանակում է խոսք, իսկ ստեղծել նշանակում է հորինել։
Բանաստեղծ են կոչվում ընդհանուր առումով տարբեր ժանրերի բանաստեղծությունների (քերթվածների, տաղերի, չափածո գործերի) հեղինակները։


== Արտաքին հղումներ ==
Լեզվաբանություն և գրականագիտություն Archived 2016-03-05 at the Wayback Machine.
Նարեկացու "Մատյան ողբերգության" պոեմի բանաստեղծական արվեստը. մաս 1
Նարեկացու "Մատյան ողբերգության" պոեմի բանաստեղծական արվեստը. մաս 2
Գուս Հիդինգ

Գուս Հիդինգ (հոլ.՝ Guus Hiddink, նոյեմբերի 8, 1946(1946-11-08), Varsseveld, Խելդեռլանդ, Նիդերլանդներ), հոլանդացի նախկին ֆուտբոլիստ և մարզիչ։ Հայտնի է իր եվրոպական առաջատար ակումբերի և ազգային հավաքականներ հետ հաջող մարզչական գործունեությամբ։ Ռուսաստանի վաստակավոր մարզիչ է։


== Ծանոթագրություններ ==


== Արտաքին հղումներ ==
Անժիի պաշտոնական կայքում Archived 2013-01-18 at the Wayback Machine.
rfs.ru կայքում Archived 2007-01-07 at the Wayback Machine.
Sports.ru կայքում
Գուս Հիդինգի բլոգը Archived 2008-03-20 at the Wayback Machine.
Rockabye (երգ)

Rockabye, բրիտանական էլեկտրոնային Քլին Բենդիթ խմբի երգ, կատարվում է ճամայկացի դենսհոլ ոճի երգիչ Շոն Փոլի և բրիտանացի երգչուհի Անն Մարիի մասնակցությամբ։ Այն թողարկվել է 2016 թվականի հոկտեմբերի 21-ին և նրանց առաջին սինգլն է Միլան Նիլ Էյմին-Սմիտի՝ խմբից հեռանալուց հետո։ Երգը միայնակ մայրերի դժվարությունների մասին է, աղերսներ ունի ֆոլկլորային "Rock-a-bye Baby" երգի հետ։
2016 թվականի դեկտեմբերի 23-ին՝ Սուրբ ծնունդին, երգը դարձավ UK Christmas number ones-ի առաջատարը։ Դա Christmas number one-ի պատմության մեջ առաջին երգն էր, որ վեց շաբաթ մնաց որպես աղյուսակի առաջատար։ Ընդհանուր առմամբ երգը 9 շաբաթ մնաց UK Singles Chart աղյուսակի առաջատարը և գլխավորել 20 այլ երկրների հիթ-շքերթներ։


== Նախապատմություն ==
Քլին Բենդիթը հայտարարել է երգի մասին 2016 թվականի հոկտեմբերի 21-ին, որից ընդամենը երկու օր անց Նիլ Էյմին-Սմիտը լքում է խումբը։ Խոսելով Digital Spy-ի եթերում՝ Գրեյս Չատոն ասում է․ «Մենք երկար ժամանակ է՝ ուզում էինք աշխատել Շոն Փոլի հետ, և դա երազ էր թվում, որը մենք կարողացանք ի վերջո անել։ Անն Մարին պատմեց պատմություն, և մենք սիրեցինք նրա ձայնը։ Առաջին անգամ մենք լսել էին նրան Rudimental-ի կազմում և վերջին մի քանի տարիների ընթացքում մենք հանդիպել ենք նրան միլիոնավոր փառատոնների ժամանակ․ շատ հաճելի է համագործակցել նրա հետ»։ Չատոն առաջ անցնելով ասում է, որ խմբի անդամ Ջեք Փեթերսոնը Ինա Վրոլդսենի հետ երգ է հեղինակել, որը երգի բառերը գրել է իր որդու մասին, ինչի համար էլ «երգը հնչում է այնքան ճշմարտացի մեզ համար, և այնքան զգացմունքային է ու առանձնահատուկ»։


== Տեսահոլովակ ==
Երգի տեսահոլովակը թողարկվել է 2016 թվականի հոկտեմբերի 21-ին և ունի 4 րոպե 13 վայրկյան տևողություն։


== Հաջողություններ ==
2016 թվականի հոկտեմբերի 28-ին "Rockabye" երգը UK Singles Chart-ում զբաղեցնում է 7-րդ տեղը։ Հաջորդ շաբաթ այն բարձրանում է 3-րդ հորիզոնական, երրորդ շաբաթում մեծ թափ է հավաքում՝ զբաղեցնելով առաջին հորիզոնականը՝ հետո տեղը զիջելով Little Mix-ի "Shout Out to My Ex" երգին։ 2017 թվականի հունվարի 7-ին նա ինը շաբաթ անընդմեջ առաջին հորիզոնականում էր։ Այն նաև դարձավ Քլին Բենդիթի համար մեկ սինգլը Ավստրալիայում և համար առաջինը Ավստրիայում, Ֆինլանդիայում, Գերմանիայում, Իռլանդիայում, Նոր Զելանդիայում և Շվեյցարիայում։ 2016 թվականի դեկտեմբերի 23-ին, վեց շաբաթ մնալով որպես աղյուսակի առաջատար, "Rockabye" երգը Christmas number one-ում 2016 թվականին դարձավ առաջինը, առաջին անգամ լինելով ոչ X Factor-ի հաղթող երգ.: Սակայն այն վաճառվել էր ընդամենը 57.631 օրինակով՝ դառնալով բոլոր ժամանակներում ամենաքիչ վաճառված Christmas number one-ը։
ԱՄՆ-ում "Rockabye" երգը 2016 թվականի դեկտեմբերի 24-ին Billboard Hot 100-ում զբաղեցրեց 100-րդ տեղը՝ դառնալով Քլին Բենդիթի առաջին երգը այս աղյուսակ՝ 2014 թվականի "Rather Be"-ից հետո.: Այն ժամանակից ի վեր այն մտավ Top 40՝ հասելով մինչև 22-րդ հերիզոնական։ Այն նաև Անն Մարիի առաջին երգն է Billboard Hot 100-ում։ Billboard's Dance/Mix Show Airplay աղյուսակում 2017 թվականի փետրվարի 18-ի տվյալներով այն զբաղեցնում էր առաջին տեղը՝ Քլին Բենդիթին և Շոն Փոլին երկրորդ անգամ բերելով առաջին հորիզոնական, Անն Մարիին՝ առաջին անգամ։


== Երգացանկ ==


== Հիթ-շքերթ ==


== Հավաստագրեր ==


== Թողարկման պատմություն ==


== Ծանոթագրություններ ==
Հրաշալի լուսացույց

Հրաշալի լուսացույց (ռուս.՝ Чудесный светофор), խորհրդային գունավոր տիկնիկային մուլտիպլիկացիոն ֆիլմ-հեքիաթ, որը նկարահանվել է ըստ Պավել Մերշինի մեթոդի։
Ֆիլմի գունավոր տարբերակը վերականգնվել է 2009 թվականին` «Գոսֆիլմֆոնդի» հավաքածուի օրիգինալ գունարձակող նեգատիվներով։ Վերականգման աշխատանքներն իրականացրել են Նիկոլայ Մայորովը և Վլադիմիր Կոտովսկին։ Գունավոր վերականգնված տարբերակի պրեմիերան կայացել է 2010 թվականի փետրվարի 3-ին, «Սպիտակ սյուներ 2010» փառատոնի ժամանակ.:


== Սյուժե ==
Ֆիլմը պատմում է այն մասին, թե ինչպես է բուն պատահականության շնորհիվ լուսացույց դառնում։
Ֆիլմի գործողությունները տեղի են ունենում անտառում։ Անտառային բնակիչները մեծ անհարմարություն ունեին խաչմերուկում բախումների պատճառով։ Եվ ահա բվի աչքի մեջ հանկարծ ներկ է կաթում։ Աջ աչքի կանաչ է մնում, իսկ ձախ աչքի մեջ կաթում է կարմիր ներկը։ Այդ ժամանակ անտառային խորհրդում արջ ոստիկանը որոշում է, որ բուն կլինի լուսացույց։ Հենց այդ օրվանից էլ անտառային խաչմերուկում կարգ ու հանգստություն է հաստատվում։


== Նկարահանող խումբ ==
Սցենարի հեղինակ` Գրիգորի Յագֆելդ
Բեմադրող ռեժիսոր` Գեորգի Ելիզարով
Օպերատոր` Ֆյոդոր Ֆիրսով
Տիկնիկավար-մուլտիպլիկատորներ` Մարիա Բենդերսկա, Ֆ. Շպինդլեր, Կ. Նիկիֆորով, Յու. Րյաշենցևա, Վ. Կռիլով
Կոմպոզիտոր` Եվգենի Ժարկովսկի
Բեմադրող նկարիչ` Վալենտին Կադոչնիկով
Հնչյունայի ն օպերատոր` Ի. Եվտեև-Վոլսկի, Սերգեյ Միներվին


== Ծանոթագրություններ ==


== Արտաքին հղումներ ==
Հրաշալի լուսացույցը մուլտֆիլմը «Անիմատոր.ռու» կայքում
Մոնտեքիո Պրեկալչինո

Մոնտեքիո Պրեկալչինո (իտալերեն՝ Montecchio Precalcino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 4623 մարդ (2008), բնակչության խտություն՝ 330 մարդ/կմ²։ Զբաղեցնում է 14 կմ² մակերես։ Փոստային ինդեքս 36030։ Հեռախոսային կոդ՝ 0445։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Միքայել Կոստանյան

Միքայել Անդրեասի Կոստանյան (1921, Սիսիան, Հայաստան - 1979), հայ մանկավարժ, ԽՄԿԿ անդամ (1944), Երկրորդ համաշխարհային պատերազմի Արևելյան ճակատի («Հայրենական մեծ պատերազմ», 1941-1945) մասնակից։


== Կենսագրություն ==
Միքայել Կոստանյանը ծնվել է 1921 թվականին, Սիսիանում։ 1941 թվականին ավարտել է տեղի միջնակարգ դպրոցը և նշանակվել ուսուցչական աշխատանքի։ 1941 թվականի դեկտեմբերին Միքայելը զորակոչվել է կարմիր բանակի շարքերը, նշանակվել 89-րդ հայկական դիվիզիայի կապի վաշտում և մարտական մկրտությունը ստացել է Կովկասյան լեռներում։ Մարտական ուղին անցել է Գրոզնի, Մալգոբեկ, Կուբան, Թամանի թերակղզի, Կերչ, Սևաստոպոլ, Օդերի Ֆրանկֆուրտ, Բեռլին քաղաքները ազատագրելու ճանապարհով։ 1944 թվականին ընդունվել է կուսակցության շարքերը։ Օդերի արևմտյան ափի հետ կապ պաշտպանելու համար Կոստանյանը մեծ դժվարությամբ կատարել է առաջադրանքը, արիություն է դրսևորել նաև Բեռլինի գրավման օրերին,  որի համար պարգևատրվել է Կարմիր աստղի շքանշանով և մի շարք մեդալներով։ 
Պատերազմից հետո Միքայելը վերադարձել է հայրենի գյուղ, ուսուցիչ է աշխատել տեղի միջնակարգ դպրոցում։ Միևնույն ժամանակ ավարտել է Երևանի հեռակա մանկավարժական ինստիտուտի պատմության ֆակուլտետը։ 1948-1963 թվականներին տնօրեն և պատմության ուսուցիչ է աշխատել Սառնակունքի միջնակարգ դպրոցում։ 1963 թվականին Կոստանյանը ընտրվել է կոլտնտեսության նախագահ։ Սակայն նրա կոչումը մանկավարժությունն էր։ 1966 թվականին, իր խնդրանքով, նա կրկին վերադարձել է միջնակարգ դպրոցի տնօրենի պաշտոնին, և շարունակել է իր գիտելիքները և հարուստ կենսափորձը նվիրել մատաղ սերնդի դաստիարակության գործին։
Երկարատև և անբասիր աշխատանքի համար Կոստանյանը պարգևատրվել է գովասանագրով, պատվոգրերով և մեդալներով։
Միքայել Կոստանյանը մահացել է 1979 թվականին։


== Պարգևներ ==
Կարմիր աստղի շքանշան


== Ծանոթագրություններ ==
Կեկուշևայի առանձնատուն

Ա. Ի. Կեկուշևայի առանձնատուն (ռուս.՝ Особняк А. И. Кекушевой), առանձնատուն Մոսկվայում։ Գտնվում է Օստոժենկա, տուն 21 հասցեով։ Մշակութային ժառանգության դաշնային նշանակության օբյեկտ է։


== Պատմություն ==
Տունը 1901-1903 թվականներին կառուցել է ճարտարապետ Լև Նիկոլաևիչ Կեկուշևը սեփական նախագծով (մասնակցությամբ Վասիլի Սերգևեիչ Կուզնեցովի)։ Տունը նախատեսված էր ճարտարապետի ընտանիքի համար։ Իրավաբանորեն այն պատկանում էր ճարտարապետի կնոջը` Աննա Իոնովնային։
Տունը կառուցված է մոդեռն ոճի մոսկովյան տարատեսակով։ Տան հատակագծումն ազատ է, անհամաչափ, արտացոլում է ներսույթի կառուցվածքը։ Բարձրությամբ տարբեր ծավալները ստեղծում են հակապատկերային կոմպոզիցիա, որի կենտրոնը նիստավոր աշտարակիկն է։ Փողոցային ճակատի վերևում եղել է այժմ կորսված առյուծի քանդակ, որը, կարելի է ասել, եղել է հեղինակի ստորագրությունը և խորհրդանշել է նրա անունը (ռուս.՝ Лев` առյուծ)։ Ամեն ճակատը ավարտուն հորինվածք է շնորհիվ խոշոր սվաղային տարրերի, որոնք միավորված են խմբերի և աչքի են ընկնում աղյուսե կարմիր պատերի ֆոնին։ Ներքին հատակագծի կենտրոնական տարրը աստիճանն է, որի շուրջը տեղակայված են սենյակները։
1960-2010-ական թվականներին շենքը զբաղեցրել է Եգիպտոսի ռազմական կցորդի բյուրոն։ Այժմ գտնվում է ՌԴ ԱԳՆ-ին կից «Դիվանագիտական կորպուսի սպասարկման գլխավոր վարչության» տնտեսական վարույթում։
Շենքը Միխայիլ Բուլգակովի «Վարպետը և Մարգարիտան» վեպում Մարգարիտայի հնարավոր հասցեներից մեկն է։


== Պատկերասրահ ==

		
		
		


== Ծանոթագրություններ ==


== Գրականություն ==
Москва: Энциклопедия / Глав. ред. С. О. Шмидт; Сост.: М. И. Андреев, В. М. Карев. — М. : Большая российская энциклопедия, 1997. — 976 с. — 100 000 экз. — ISBN 5-85270-277-3.
Московский архитектор Лев Кекушев / М. В. Нащокина; Рос. Акад. Архитектуры и строит. наук, НИИ теории и истории архитектуры и градостроительства. — СПб.: Коло, 2012. — С. 221—227. — 504 [24] с. — ISBN 978-5-901841-97-6
Нащокина М. В. Лев Кекушев. — М.: Издательский дом Руденцовых, 2013. — С. 163—176. — 660 с. — (Архитектурное наследие России). — 2200 экз. — ISBN 978-5-902877-14-0
Վերոլանուովա

Վերոլանուովա  (իտալերեն՝ Verolanuova), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 7857 մարդ, խտությունը՝ 301 մարդ/կմ²։ Զբաղեցնում է 25 կմ² տարածք։ Փոստային ինդեքս՝ 25028։ Հեռախոսային կոդ՝ 030։


== Արատաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
38 թութակներ

38  թութակներ (ռուս.՝ 38 попугаев), խորհրդային տիկնիկային մուլտիպլիկացիոն ցիկլ նախատեսված երեխաների համար։ Այն իրենից ներկայացնում է 10 կարճ մուտլֆիլմեր 4 կենդանիների՝ շատախոս կապիկի՝ Մարտիշկա, ամաչկոտ փղիկի՝ Սլանյոնոկ, էքսցենտրիկ թութակի՝ Պապուգայ և մտածկոտ օձի՝ Ուդավ, զարճալի փոխհարաբերություների մասին։
Սերիալը ստեղծվել է ռեժիսոր՝ Իվան Ուֆիմցեևի և նկարիչ՝ Լեոնիդ Շվարցմանի կողմից, հայտնի մանկական գրող՝ Գրիգորի Օստերի սցենարի հիման վրա։ Ավանումն առաջացել է առաջին սերիայից, որտեղ վիշապօձի երկարությունը չափում են փղերով, կապիկներով և թութակներով։ Սերիաներից մեծամասնության մեջ հերոսները լուծում են որևէ զվարճալի պարադոքս, կապված հասկացությունների տարբեր նշանակությունների կամ բառախաղի հետ, օրինակ նրանք փորձում են «բարևը փոխանցել» ֆիզիկապես։
Դերերը կարդացել են՝  Նադեժդա Ռումյանցևան (Կապիկ), Միխայիլ Կոզակովը (Փղիկ), Վասիլի Լիվանովը (Վիշապօձ), Վսևոլոդ Լարիոնովը (Թութակ) և Բորիս Վլադիմիրովը (տատիկ Վիշապօձ)։
Մուլտֆիլմ հնչում են Վլադիմիր Շաինսկու, Գեննադի Գլադկովի և Ալեքսեյ Շալիգինի երգերը։


== Ստեղծման պատմություն ==
Համաձայն մուլտֆիլմի ռեժիսոր՝ Իվան Ուֆիմցևի հիշողությունների, մուտլֆիլմի ստեղծման պատմությունը հետևյալն է

Մի անգամ Գրիգոր Օստերը, այժմ դասական, իսկ այն ժամանակ ուղղակի Գրիշկան, իր հետ «Սոյուզմուլտֆիլմ»-ի ստուդիա էր բերել «38 թութակներ» հեքիաթը։ Իսկ այնտեղ չգիտս ինչու բոլորը դրան արհամարհանքով վերաբերվեցին։ Այն հանձնեցին ինձ։ Կարդացի մի արտահայտություն՝ «Իսկ դու ու՞ր ես սողում, - հարցրեց Մարտիշկան։ Այստեղ։ Այստեղ եմ սողում,- քրթմնջաց Ուդավը…»։ Թվում է թե տարօրինակ ոչինչ չկա, բայց այն ինձ շատ դուր եկավ։ Ուղղակի ապշահարվեցի, և ստեղծեցի ֆիլմը։
Ինչ ասեմ, թիմի հարցում բախտս բերեց։ Հիանալի դերասններ՝ Միխայիլ Կազակով, Վասիլի Լիվաբով, Վսեվոլոդ Լարիոնով, Նադեդա Ռումյանցովա։ Մուլիպլիկատորը Յուրի Նորշտեյնն էր։ Լավագույն օպերատոր՝ Ալեքսանդր Ժուկովսկին, նա Յուրիի հետ միասին նկարահանել է «Ոզնին մշուշում» և «Շինել»-ը։ Կոմպոզիտոր՝ Վլադիմիր Շինսկի։ Նկարիչ բեմադրող՝ Լեոնիդ Շվարցման ։
«Մեծ փակումը» սերիայում Նադեժդա Ռումյանցովայի փոխարեն, ով ձայնագրման ժամանակ ապրում էր արտասահմանում, Մարտիշկային հչյունավորել է Ռաիսա Մուշամեդշնան։
Մուլտֆիլմի ստեղծմանը մասնակցել է Նկարիչ մուլտիպլիկատոր Իրինա Սաբիլովա Կասսիլը։
Համաձայն մուլտֆիլմի նկարիչ բեմադրող Լեոնիդ Շվարցմանի հիշողությունների, մուլտֆիլում թութակի կերպարի նախատիպ է հանդիսացել Վլադիմիր Լենինը։


== Մրցանակներ ==
Պարգևներ և մրցանակներ փառատոնների ժամանակ․

«38 թութակներ» ՇՄՖ 1-ին մրցանակ «Բյուրեղապակյա գավաթ», Զագրեբ (1975)
«Ուդավ տատիկը» ՇՄՖ 1-ին մրցանակ, Պորտւոգալիա (1977)
«Իսկ եթե հանկարծակի ստացվի» ՇՖՄ 12-րդ դիպլոմ և 2-րդ մրցանակ Աշխաբադ (1979)


== Սերիաների ցանկ ==


== Արձագանքներ ==


== Գրականություն ==
Остер Григорий Все сказки-мультфильмы про слонёнка, мартышку, удава и попугая. — М.: АСТ, 2008. — 136 с. — (Сказки-мультфильмы). — ISBN 978-5-17-040860-3
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 С. 660—661.


== Աղբյուրներ ==
38 попугаев и ещё одно крылышко Archived 2012-04-07 at the Wayback Machine. Лариса Малюкова «Новая газета» 30.06.2003
Интервью с Леонидом Шварцманом Капков С. «ГАЗЕТА» 11.07.2004


== Ծանոթագրություններ ==
Անտոնովկա (գյուղ, Կեգիչևի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Խարկովի մարզի Կեգիչևի շրջանում։ Հիմնադրվել է 1771 թվականին։
2001 թվականի տվյալներով Անտոնովկա գյուղում բնակվում էր 221 մարդ։ Բնակավայրը զբաղեցնում է 1634 կմ² տարածք։ Բնակչության խտությունը կազմում էր 135,25 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դեկտեմբերի 11

Դեկտեմբերի 11, տարվա 345-րդ (նահանջ տարիներին՝ 346-րդ) օրն է։

Տարվա ավարտին մնում է 20 օր։


== Դեպքեր ==
1876 - Թուրքիայում հրապարակվեց սահմանադրություն, որը մեծ վեզիր Միդհատի անունով կոչվեց Միդհատյան
1931 - Վեստմինստերյան ստատուտ, անգլիական պառլամենտի ակտը, որով սահմանվել են դոմինիոնների իրավական դրությունն և փոխհարաբերությունները Մեծ Բրիտանիայի հետ։
1946` Միավորված ազգերի ընդհանուր ասամբլեայի կողմից ընդունված 96 (1) որոշումը՝ Ռաֆայել Լեմկինի դրդմամբ, առաջին անգամ ճանաչում է ցեղասպանությունը որպես միջազգային ոճիր։


== Ծնունդներ ==
1803 - Հեկտոր Բեռլիոզ,ֆրանսիացի երգահան, դիրիժոր, երաժշտագետ, երաժշտական քննադատ
1843 - Ռոբերտ Կոխ, գերմանացի մանրէաբան,բակտերիաբանության և համաճարակաբանության հիմնադիրներից մեկը, Նոբելյան մրցանակակիր (մ. 1910)
1913 - Ժան Մարե, ֆրանսիացի ճանաչված դերասան, հայտնի է առավելապես «Ֆանտոմասի» մասին ֆիլմաշարից (մ. 1998)
1918 - Ալեքսանդր Սոլժենիցին, ռուս արձակագիր, հրապարակախոս, հասարակական գործիչ, Նոբելյան մրցանակի դափնեկիր (վ. 2008)
1932 - Արման Քուչուկյան, ՀԽՍՀ և ՀՀ գիտության գործիչ, ՀՀ ԳԱԱ ակադեմիկոս (1996)։
1939 - Գրետա Գալստյան,հայ դերասանուհի։ ՀԽՍՀ վաստակավոր արտիստ (1983)
1958 - Էվեր Էռնանդես, սալվադորցի ֆուտբոլիստ, հարձակվող
1960 - Բենխամին Գալինդո, մեքսիկացի ֆուտբոլիստ, կիսապաշտպան
1961 - Վիշվանաթան Անանդ, հնդիկ նշանավոր շախմատիստ


== Մահեր ==
1910 - Էջմիածնում վախճանվեց Ամենայն հայոց կաթողիկոս Մատթեոս Իզմիրլյանը (ծ. 1845)։
Հայնց Շուլց-Նոյդամ

Հայնց Շուլց-Նոյդամ (գերմ.՝ Heinz Schulz-Neudamm, 7 հուլիսի, 1899, Նոյմարկ (ներկայում՝ Դեմբնո, Լեհաստան) - 13 մայիսի, 1969, Վիսբադեն, Հեսեն, Գերմանիա), գերմանացի գծանկարիչ և նկարազարդող, Հոլիվուդի ոսկե ժամանակների բազմաթիվ ֆիլմերի ազդագրերի հեղինակ։


== Կենսագրություն ==
Հայնց Շուլց-Նոյդամը ծնվել է 1899 թվականի հուլիսի 7-ին Նոյմարկ քաղաքում (ներկայում՝ Դեմբնո, Լեհաստան)։
1930-ական թվականներին Հայնց Շուլց-Նոյդամը սկսել է ստեղծել ֆիլմերի ազդագրեր։ Մինչ 1940-ական թվականները նա աշխատել է Բեռլինում, որտեղ ճանաչում է ձեռք բերել Շուլց-Նոյդամ կեղծանունով։ Հայտնի է դարձել ամերիկյան 20th Century Fox, Metro-Goldwyn-Mayer, ինչպես նաև գերմանական Deutsche Universal Film AG կինոընկերությունների նկարահանած ֆիլմերի համար ստեղծած ազդագրերով։
Հայնց Շուլց-Նոյդամը եղել է Gestaltung der ParUfaMet-Pressehefte ու Paramount-Journals ընկերությունների դիզայնի պատասխանատուն, որպես նկարազարդող աշխատել է Filmillustrierte ամսագրում։ 1950-ական թվականների սկզբից Հայնց Շուլց-Նոյդամն ապրել է Գերմանիայի Վիսբադեն քաղաքում, որտեղ շարունակել է աշխատել կինոարտադրության ոլորտում, մասնավորապես համագործակցել է United Artists ընկերության հետ։
Հայնց Շուլց-Նոյդամը մահացել է 1969 թվականի մայիսի 13-ին Վիսբադենում։
Հայնց Շուլց-Նոյդամի որոշ աշխատանքներ գտնվում են Գերմանիայի ու ԱՄՆ-ի հայտնի պատկերասրահներում և ներկայում ունեն բավական մեծ արժեք։ Օրինակ՝ աշխարհի ամենաթանկարժեք կինոազդագիրը համարվում է 1927 թվականին Ֆրից Լանգի կողմից նկարահանված «Մետրոպոլիս» ֆիլմի՝ Հայնց Շուլց-Նոյդամի կողմից ստեղծված ազդագիրը։ Այդ ազդագրի պահպանված չորս օրինակներից մեկը 2005 թվականին Լոնդոնում գնել է ամերիկացի մասնավոր հավաքորդ՝ վճարելով 398000 ֆունտ ստեռլինգ (690000 դոլար)։ Այդ ազդագրի օրինակներից երկուսը գտնվում են մասնավոր հավաքածուներում, երրորդը՝ Նյու Յորքի Ժամանակակից արվեստի թանգարանում, իսկ մյուսը՝ Բեռլինի Կինոյի թանգարանում։


== Ծանոթագրություններ ==


== Գրականություն ==
Volker Pantel: Das Buch der Filmplakate (1945–1965). Günter Albert Ulmer Verlag, Tuningen, 1984, ISBN 3-924191-04-2.
Volker Pantel/Manfred Christ: 444 Filmplakate der goldenen Kinojahre 1946–1966. Eppe Verlag, Bergatreute, Nov. 1993, ISBN 3-89089-650-2.


== Արտաքին հղումներ ==
Heinz Schulz-Neudamm  Archived 2016-04-17 at the Wayback Machine. (անգլ.)
Heinz Schulz-Neudamm (1898-1969) (անգլ.)
Heinz Schulz-Neudamm, Poster for Metropolis, 1926 (անգլ.)
Սվետլոե (գյուղ, Պոչինկովսկի շրջան)

Սվետլոե (ռուս.՝ Светлое), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արթուր Քվիլեր-Քաուչ

Արթուր Քվիլեր-Քաուչ (անգլ.՝ Arthur Thomas Quiller-Couch, նոյեմբերի 21, 1863(1863-11-21)[…], Bodmin, Քորնուոլ, Կոռնուոլ, Անգլիա, Մեծ Բրիտանիայի և Իռլանդիայի միացյալ թագավորություն - մայիսի 12, 1944(1944-05-12)[…], Ֆոուեյ, Քորնուոլ, Կոռնուոլ, Անգլիա, Միացյալ Թագավորություն), բրիտանացի գրող։
Ավարտել է Օքսֆորդի համալսարանի Տրինտի քոլեջը, 1880 թվականների վերջին կարճ ժամանակ դասավանդել է այնտեղ, այնուհետև աշխատել է Լոնդոնում որպես լրագրող, իսկ 1891 թվականին հաստատվել է Կոռնուոլում, Ֆոյ քաղաքում, որտեղ անցել է գրեթե իր ողջ կյանքը։ 1911 թվականից մինչև կյանքի վերջը նա եղել է քաղաքի զբոսանավերի ակումբի նախագահ։ Միևնույն ժամանակ, 1912 թվականից Քուիլլեր Քոուչն Անգլիայի գրականության պրոֆեսոր էր Քեմբրիջի համալսարանում։
Գրականության մեջ իր դեբյուտը նշել է 1880-ական թվականների վերջին, 1890 թվականների սկզբին, Ռոբերտ Լուիս Սթիվենսոնի ոճին մոտ արկածային վեպերի շարքով, նաև ավարտին է հասցրել Սթիվենսոնի «Սենթ Իվ» վեպը։ Ավելի ուշ նա գրել է մի շարք վեպեր Կոռնուոլի պատմությունից, որոնք 1928 թվականին հավաքել է 30 հատորանոց երկերի ժողովածւում։ Քվիլեր-Քաուչը հրատարակել է նաև մի քանի բանաստեղծական ժողովածուներ, իր թարգմանությամբ ֆրանսիական հեքիաթների գիրք, բազմաթիվ քննադատական ​​հոդվածներ և պատրաստել է Ուիլյամ Շեքսպիրի պիեսների ակադեմիական ​​հրատարակչությունը։ Հեղինակի գրական ժառանգության մեջ մեծ դեր ունի նրա կողմից կազմված «Անգլիական բանաստեղծության օքսֆորդյան գիրքը» (անգլ.` Oxford Book of English Verse, 1250–1900) անթոլոգիան, որն առաջին անգամ հրատարակվել է 1900 թվականին և վերահրատարակվելիս լրացվել նյութերով մինչև 1918 թվականը. այս գիրքը անգլիական պոեզիայի դասական չափանիշային հավաքածուն է եղել ավելի քան կես դար։
Քվիլեր-Քաուչը ընկերություն էր անում Քենեթ Գրեհեմի հետ և համարվում է, որ ինքն է եղել Քամին ուռիների մեջ գրքի քեռի Քրիսի նախատիպը։ Քուիլլեր Քոուչի դուստրը Դաֆնա Դյումորիեի ընկերուհին էր։


== Ծանոթագրություններ ==


== Արտաքին հղումներ ==
Հիշատակի կայք (անգլ.)
Լիտր

Լիտր (լ, l, L, ℓ), ծավալի չափման միավոր մետրիկ համակարգում։ Լիտրը չի պատկանում ՄՀ-ի չափման միավորներին, սակայն այնպիսի միավորների հետ մեկտեղ, ինչպիսին են ժամը կամ օրը սահմանվում է, որպես «չափման միավոր, որը չի պատկանում ՄՀ-ին, սակայն կարող է օգտագործվել ՄՀ-ի միավորների հետ միասին»։ ՍԻ համակարգում ծավալի չափման միավորն է խորանարդ մետրը (մ³)։


== Լիտրի մեծությունը ==

1 լիտրը հավասար է 1 խորանարդ դեցիմետրի` 1 լ = 1 դմ³ = 0,001 մ³։
Այս սահմանումը ընդունվել է 1964 թվականին Չափումների և կշիռների ընդհանուր համաժողովի 12-րդ նիստում։
Մինչ այդ, 1901 թվականին, 3-րդ Չափումների և կշիռների ընդհանուր համաժողովի որոշմամբ, լիտրը սահմանվել էր, որպես 1 կգ մաքուր ջրի ծավալ նորմալ մթնոլորտային ճնշման (760 մմ. ս. ս.) և ջրի առավելագույն խտության ջերմաստիճանի (3,98 °C) պայմաններում։ Այսպիսով, 1 լիտրի ծավալը ընդունվել էր 1,000028 դմ³։


== Անվանման ծագումը ==
Պատմականորեն «լիտր» անվանումը ծագում է հին ֆրանսիական ծավալի չափման միավորից՝ «լիտրոն»-ից (ֆր.՝ litron), որը հավասար էր ժամանակակից լիտրի 0,831018-ին։ «Լիտրոն» անվանումը, իր հերթին, ծագել է լայնորեն ընդունված հունա-լատինական «litra» արմատից։


== Այլ միավորների հետ հարաբերությունը ==


=== Մետրական միավորներ ===
Հայաստանում, որպես օրենք, օգտագործվում է լիտրի ածանցյալներ՝ միլիլիտրը (մլ, ml), դեկալիտր (դալ, dal), ինչպես նաև մետրական միավորները՝ խորանարդ մետրը և այլն։


=== Ոչ մետրիկ միավորներ ===


== Ծանոթագրություններ ==
Սաղմնաբանություն

Սաղմնաբանություն, էմբրիոլոգիա (հին հունարեն՝ ἔμβρυον - էմբրիոն, սաղմ + -λογία, λόγος - գիտություն), գիտություն սաղմնային զարգացման մասին։ Ավելի լայն իմաստով այն ուսումնասիրում է նաև օրգանիզմների նախասաղմնային զարգացումը (սեռական բջիջների առաջացումը), բեղմնավորումը, սաղմնածագումը, զարգացման թրթուրային, ետսաղմնային և ետծննդյան շրջանները մինչև հասուն, բազմացման ընդունակ օրգանիզմի առաջացումը։
Այսպիսով դժվար է հստակ սահման անցկացնել սաղմնաբանության և անհատական զարգացման օրինաչափություններն ուսումնասիրող գիտության՝ զարգացման կենսաբանության միջև։


== Հիմնադիրներ ==
Սաղմնաբանության հիմնադիրներն են Հիպոկրատը և Արիստոտելը։ Գիտության հետագա զարգացումը կապված է Վ․ Հեսրվեի, Ա․ Լնենհուկի, Մ․ Մալպիգիի և ուրիշների անունների հետ։ Ժամանակակից սաղմնաբանության հիմնադիրը Կ․ Մ․ Բերն է։
Չ․ Դարվինի տեսության վրա հիմնված էվոլյուցիոն համեմատական սաղմնաբանության հիմքը դրվել է Ա․ Կովափսկու և Ի․ Մեչնիկովի աշխատանքներում։
Ժամանակակից սաղմնաբանությանն մեջ մեծ ավանդ ունեն Ա․ Սևերցովը, Հ․ Շպևէանը, Վ․ Շիետկևիչը և ուրիշներ։


== Հիմնական խնդիր ==
Սաղմնաբանության հիմնական խնդիրը մեկ բջջից առաջացած հարյուր միլիարդավոր բջիջներից կազմված կառուցվածքային, ֆունկցիոնալ և կենսաքիմիական բարդ համակարգի՝ օրգանիզմի առաջացման պարզաբանումն է։
Կախված հետազոտության խնդիրներից և մեթոդներից՝ տարբերում են սաղմնաբանության.

ընդհանուր,
համեմատական,
էկոլոգիական
փորձառական ուղղություններ։Վերջին տասնամյակներում ամենամեծ զարգացման է հասել փորձառական սաղմնաբանություն, որի նվաճումների շնորհիվ բացահայտվել են բջիջների և հյուսվածքների ձևագոյացման, տարբերակման, բազմացման և աճի կարգավորման, ինչպես նաև ամբողջ օրգանիզմի և նրա առանձին մասերի փոխազդեցության կարևորագույն մեխանիզմները։ Ըստ ժամանակակից սաղմնաբանության սաղմնածագումը և անհատական զարգացումը տեղի են ունենում բեղմնավորում։


== Ծանոթագրություններ ==


== Արտաքին հղումներ ==
Online course in embryology Archived 2021-02-24 at the Wayback Machine.
Indiana University's Human Embryology Animations Archived 2019-10-16 at the Wayback Machine.
UNSW Embryology Large resource of information and media.
What is a human admixed embryo? Archived 2012-02-25 at the Wayback Machine.
Definition of embryo according to Webster Archived 2010-01-30 at the Wayback Machine.
Embryonews _ resource for IVF and embryology articles
Տիրանայի մշակույթի պալատ

Տիրանայի մշակույթի պալատ (ալբ․՝ Pallati i Kulturës)՝ կառուցվել է Տիրանայի Pazari i Vjeter կոչվող վայրում Ալբանիայի աշխատանքային կուսակցության պահանջով։ 1959 թ. հիմնարկեքի քարը դրել է Նիկիտա Խրուշչովը։ Շինարարական աշխատանքներն ավարտվել են 1963 թվականին։ Ճարտարապետական լուծումը համահունչ է կոմունիստական ժամանակաշրջանում Արևելյան Եվրոպայի երկրներում կառուցվող շինությունների ճարտարապետությանը։ Կառուցումից ի վեր այն չի վերանորոգվել։ Մշակույթի պալատը ներառում է Ալբանիայի օպերայի և բալետի ազգային թատրոնը և Ալբանիայի ազգային գրադարանը։


== Տես նաև ==
Ալբանիայի երաժշտության և արվեստի ակադեմիա
Ալբանիայի օպերայի և բալետի ազգային թատրոն
Ալբանիայի ֆիգուրատիվ արվեստի ազգային պատկերասրահ


== Ծանոթագրություններ ==
Տրեզինիի հուշարձան (Սանկտ Պետերբուրգ)

Դոմենիկո Անդրեա Տրեզինիի հուշարձան (ռուս.՝ Памятник Трезини), ճարտարապետ-ինժեներ Դոմենիկո Անդրեա Տրեզինիին նվիրված հուշարձան Սանկտ-Պետերբուրգում։ Գտնվում է Վասիլիի կղզու շրջանի Տրեզինիի անվան հրապարակում՝ Համալսարանի առափնյա փողոցի և Բլագովեշենսկի (Ավետման) կամրջի հարևանությամբ։


== Պատմություն ==
Դոմենիկո Տրեզինիի հուշարձանի կառուցման գաղափարը ծագել է 1990-ական թվականներին։ Քանդակագործ Պավել Պետրովիչ Իգնատևը հուշարձանի վրա աշխատել է 1995 թվականից, այն եղել է երիտասարդ քանդակագործի ուսումնական առաջադրանքը։ Այս առաջադրանքը հետագայում վերածվել է մեծ նախագծի։ 1999 թվականին Սանկտ Պետերբուրգի նահանգապետ Վլադիմիր Յակովլևը հրամանագիր է ստորագրել Տրեզինիի հուշարձան ստեղծելու մասին։ Սակայն երկար ժամանակ հուշարձանի ստեղծման համար միջոցներ չեն գտնվել, իսկ 2000-ական թվականների հուշարձանի ֆինանսավորումն իր վրա է վերցրել «Ժորնո» հիմնադրամը, սակայն մինչև հուշարձանի տեղադրումն անցել են  տարիներ։ Իգնատևը ստեղծել է Տրեզինիի բրոնզե ֆիգուրը վերակրուն հագին՝ 5,5 մետր բարձրությամբ։ Հուշարձանը ձուլվել է Մերձմոսկովյան ձուլարանում։
Տրեզինիի հուշարձանն առաջին անգամ փորձագետներին ներկայացվել է 2012 թվականի մայիսին, որից հետո անհրաժեշտ է եղել շտկումներ կատարել։ Տրեզինիի ոտքերն ու կոշիկները չափազանց մեծ էին թվում, իսկ մորթե վերարկուն՝ ընդարձակված։ Հուշարձանի լրացուցիչ մշակման աշխատանքները պահանջեցին ևս մի քանի ամիս։ Հուշարձանի տեղադրման հարցը ևս ժամանակատար էր։
Քանդակը պատվանդանի վրա տեղադրվել է 2013 թվականի դեկտեմբերի 17-ին։ Հուշարձանի հանդիսավոր բացման արարողությունը տեղի է ունեցել 2014 թվականի փետրվարի 19-ին, որին մասնակցել են Սանկտ Պետերբուրգի կառավարությունը, հուշարձանի հեղինակը, թաղային վարչակազմի ներկայացուցիչներ, ինչպես նաև Շվեյցարիայի և Իտալիայի գլխավոր հյուպատոսությունների ներկայացուցիչներ։ Հուշարձանի քողը բացելու իրավունքը տրվել է 18-րդ դպրոցի 7-րդ դասարանի աշակերտուհի Քսենյա Ալեքսանդովային, ով դարձել է «Տրեզինին վերաբացված» մրցույթի հաղթող։


== Արտաքին հղումներ ==
«На Васильевском острове открыли памятник Трезини» (ռուսերեն)։ Фонтанка։ 2014-02-19։ Վերցված է 2016-04-18 
«Памятник Доменико Трезини открыли в центре Петербурга» (ռուսերեն)։ РИА Новости։ 2014-02-19։ Վերցված է 2016-04-18 
«Как в Петербурге появился ироничный памятник великому Трезини» (ռուսերեն)։ 812'Online։ 2014-02-13։ Վերցված է 2016-04-18 
«На площади Трезини открыли памятник первому архитектору Петербурга» (ռուսերեն)։ Телеканал «Санкт-Петербург»։ 2014-02-19։ Արխիվացված է օրիգինալից 2016-04-27-ին։ Վերցված է 2016-04-18 
«На Васильевском острове открыли памятник Трезини» (ռուսերեն)։ Росбалт։ 2014-02-19։ Վերցված է 2016-04-18
Վիիպսու (գյուղ, Միկիտամյաե շրջան)

Անվան այլ կիրառումների համար տե՛ս՝ ՎիիպսուՎիիպսու (էստ․՝ Võõpsu), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 85 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆուտբոլի Ռուսաստանի սուպերգավաթ 2017

Ֆուտբոլի Ռուսաստանի Սուպերգավաթ 2017 (ռուս.՝ Суперкубок России по футболу 2017), անցկացվել է 2017 թվականի հուլիսի 14-ին «РЖД Арена» մարզադաշտում։ Միմյանց դեմ մրցում էին 2016/2017 մրցաշրջանի հաղթող Սպարտակը և 2016/17 մրցաշրջանի գավաթակիր Լոկոմոտիվը։


== Վնասվածք ունեցող ֆուտբոլիստներ ==


== Խաղ ==


=== Խաղի վիճակագրություն ===


== Ծանոթագրություններ ==


== Հղումներ ==
ՌՖՊԼ պաշտոնական կայք
Մոդուլյատորներ

Մոդուլյատոր, մոդուլումն իրականացնող սարք։ Ինֆորմացիայի հաղորդման համակարգերում ապահովում է կրող տատանման պարամետրերի փոփոխումը հաղորդվող հաղորդագրության փոփոխման օրենքի համաձայն, էլեկտրակապի ևռադիոհաղորդման հաղորդիչ սարքերի անհրաժեշտ բաղադրամասն է։ 
Մոդուլյատորի սխեման և աշխատանքի սկզբունքը պայմանավորված են մոդուլման տեսակով։ 
Լինում են՝ 

ամպլիտուդային
հաճախային
փուլային
իմպուլսային և այլ մոդուլյատորներ։Մոդուլյատորում կրող տատանման կառավարումը կատարվում է ոչ գծային դիմադրության կամ ռեակտիվ տարրի օգնությամբ։ 
Օրինակ, ամպլիտուդային մոդուլումը իրագործվում է եռէլեկտրոդ (բազմէլեկտրոդ) լամպային կամ տրանզիստորային սխեմաներում(Նկ. 1), իսկ հաճախային մոդուլումը՝ ռեակտիվ լամպի կամ տարրի օգնությամբ (նկ․ 2)։
Վերջին դեպքում մոդուլող լարումով (հաղորդագրությամբ) փոփոխելով ռեակտիվ լամպի կամ տարրի ունակությունը (ինդուկտիվությունը), փոփոխում են գեներատորի հաճախականությունը։ 
Մոդուլյատորի աշխատանքը հիմնականում գնահատվում է մոդուլման բնութագրով։ Ամպլիտուդային մոդուլման դեպքում՝ 

M=f(VΩ)

իսկ հաճախայինի դեպքում՝

Δω / ωo = f(VΩ)

երկու դեպքում էլ Ω= const, M-ը ամպլիտուդային մոդուլման գործակիցն է (մոդուլված տատանման պարամետրի առավելագույն և միջին արժեքների հարաբերությունը), VΩ-ն՝ մոդուլող լարման ամպլիտուդը մոդուլյատորի մուտքում, Δω/ωo-ն մոդուլվող հաճախականության հարաբերական շեղումն է մոդուլյատորի ելքում, Ω-ն՝ մոդուլող տատանման հաճախականությունը։
125


== Դեպքեր ==


== Ծնունդներ ==


== Մահեր ==
125 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 125 թվականն է, 
II դարի 25-րդ տարին։
Բաբկեն Սյունի

Բաբկեն Սյունի (Պետրոս Փարյան) (1873, Ակն, Խարբերդի վիլայեթ, Օսմանյան կայսրություն - օգոստոսի 26, 1896(1896-08-26), Կոստանդնուպոլիս, Օսմանյան կայսրություն), հայ ազգային-ազատագրական շարժման գործիչ։


== Կենսագրություն ==
Ավարտել է Կոստանդնուպոլսի Կենտրոնական վարժարանը։ Կատարել է գաղափարական, կազմակերպչական, զինման աշխատանքներ, ղեկավարել և իրականացրել ահաբեկչական գործողություններ։ 1896 թվականին ծրագրել և կազմակերպել է Օսմանյան բանկի գրավման գաղափարը։ Բանկի գրավման օրը նախատեսվել էր գործողություններ սկսել նաև Կոստանդնուպոլսի տարբեր շրջաններում։
1896 թվականի օգոստոսի 14-ին ներխուժել է բանկ՝ կատարելով վերջապահի դերը, սակայն, խոցվելով գնդակից, ընկել և ձեռքի ռումբերի պայթյունից զոհվել։ Բաբկեն Սյունու զինված խումբը մտել է բանկ։
Սիմախ

Սիմախ (ռուս.՝ Сымах, յակուտ.՝ Сыымах), գյուղ Ռուսաստանի Սախա-Յակուտիայի հանրապետության Մեգինո-Կանգալասկի ուլուսի կազմում։
Բնակչությունը վերջին գրանցված տվյալներով կազմում էր 745 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դովոլնոե

Դովոլնոե (ռուս.՝ Довольное), գյուղ Ռուսաստանի Նովոսիբիրսկի մարզի Դովոլենսկի շրջանի կազմում։
Բնակչությունը 2002 թվականին գրանցված տվյալներով կազմում էր 7314 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)